CELEX: C2007/042/19
Language: fi
Date: 2007-02-24 00:00:00
Title: Asia C-504/06: Kanne 13.1.2006 — Euroopan yhteisöjen komissio v. Italian tasavalta

24.2.2007   
            
            
               FI
            
            
               Euroopan unionin virallinen lehti
            
            
               C 42/11
            
         Kanne 13.1.2006 — Euroopan yhteisöjen komissio v. Italian tasavalta
   (Asia C-504/06)
   (2007/C 42/19)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: L. Pignataro-Nolin ja I. Kaufmann-Bühler)
   
      Vastaaja: Italian tasavalta
   Vaatimukset
   
               —
            
            
               On todettava, että Italian tasavalta ei ole noudattanut turvallisuutta ja terveyttä koskevien vähimmäisvaatimusten täytäntöönpanosta tilapäisillä tai liikkuvilla rakennustyömailla 24.6.1992 annettua neuvoston direktiiviä 92/57/ETY (1) (kahdeksas direktiivin 89/391/ETY (2) 16 artiklan 1 kohdassa tarkoitettu erityisdirektiivi), koska se ei ole saattanut kyseisen direktiivin 3 artiklan 1 kohtaa asianmukaisesti osaksi Italian oikeusjärjestelmää.
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Italian oikeudessa rakennustyömaita, joilla työ alittaa 200 henkilötyöpäivää ja joilla ei suoriteta direktiivin liitteessä II tarkoitettuja töitä, koskevat vain asetuksen nro 626/1994 7 §:n säännökset yhteensovittamisesta. Kyseisessä säännöksessä asetetaan kuitenkin vain yleinen yhteistyötä ja yhteensovittamista koskeva velvoite työnantajille, jotka yrityksessä tai tuotantoyksikössä antavat työn urakoitsijoille tai itsenäisille ammatinharjoittajille. Ei voida siis katsoa, että yhteistoimintaa rakennushankkeen valmisteluvaiheessa ja myös rakennushanketta toteutettaessa koskevat direktiivin 92/57/ETY täsmälliset ja yksityiskohtaiset säännökset olisi otettu huomioon kyseisessä asetuksen säännöksessä.
   
      (1)  EYVL L 245, s. 6.
   
      (2)  EYVL L 183, s. 1.